CELEX: 32010D0681
Language: bg
Date: 2010-11-09 00:00:00
Title: 2010/681/ЕС: Решение на Комисията от 9 ноември 2010 година относно въпросника за докладите на държавите-членки за прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители при определени дейности и инсталации през периода 2011—2013 г. (нотифицирано под номер C(2010) 7591)

10.11.2010   
            
            
               BG
            
            
               Официален вестник на Европейския съюз
            
            
               L 292/65
            
         РЕШЕНИЕ НА КОМИСИЯТА
   от 9 ноември 2010 година
   относно въпросника за докладите на държавите-членки за прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители при определени дейности и инсталации през периода 2011—2013 г.
   (нотифицирано под номер C(2010) 7591)
   (2010/681/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 1999/13/ЕО на Съвета от 11 март 1999 г. за ограничаване на емисиите на летливи органични съединения, дължащи се на употребата на органични разтворители при определени дейности и инсталации (1), и по-специално член 11, параграф 1 от нея,
   като взе предвид Директива 91/692/ЕИО на Съвета от 23 декември 1991 г. относно стандартизиране и рационализиране на докладите за прилагането на някои директиви, свързани с околната среда (2),
   като има предвид, че:
   
               (1)
            
            
               Съгласно член 11, параграф 1 от Директива 1999/13/ЕО държавите-членки са длъжни да изготвят доклади за прилагането на споменатата директива въз основа на въпросник или структура на съдържанието, подготвени от Комисията в съответствие с процедурата, формулирана в член 6 от Директива 91/692/ЕИО.
            
         
               (2)
            
            
               Държавите-членки са подготвили доклади за прилагането на цитираната директива за периода от 1 януари 2003 г. до 31 декември 2004 г., в съответствие с Решение 2002/529/ЕО на Комисията от 27 юни 2002 г. относно въпросника за докладите на държавите-членки за прилагането на Директива 1999/13/ЕО за ограничаване на емисиите на летливи органични съединения, дължащи се на употребата на органични разтворители в определени дейности и инсталации (3).
            
         
               (3)
            
            
               Държавите-членки са подготвили доклади за прилагането на цитираната директива за периода от 1 януари 2005 г. до 31 декември 2007 г., в съответствие с Решение 2006/534/ЕО на Комисията от 20 юли 2006 г. относно въпросника за докладите на държавите-членки за прилагането на Директива 1999/13/ЕО през периода 2005—2007 г. (4)
               
            
         
               (4)
            
            
               Държавите-членки са длъжни да докладват за прилагането на цитираната директива за периода от 1 януари 2008 г. до 31 декември 2010 г., в съответствие с Решение 2007/531/ЕО на Комисията от 26 юли 2007 г. относно въпросника за докладите на държавите-членки за прилагането на Директива 1999/13/ЕО за ограничаване на емисиите на летливи органични съединения, дължащи се на употребата на органични разтворители в определени дейности и инсталации през периода 2008—2010 г. (5), най-късно до 30 септември 2011 г.
            
         
               (5)
            
            
               Четвъртият доклад следва да се отнася за периода от 1 януари 2011 г. до 31 декември 2013 г.
            
         
               (6)
            
            
               Предвидените в настоящото решение мерки са в съответствие със становището на комитета, създаден съгласно член 6 от Директива 91/692/ЕИО,
            
         ПРИЕ НАСТОЯЩОТО РЕШЕНИЕ:
   Член 1
   Държавите-членки следва да използват въпросника, формулиран в приложението към настоящото решение, за изготвянето на доклад, обхващащ периода от 1 януари 2011 г. до 31 декември 2013 г., който трябва да бъде подаден в Комисията съгласно член 11, параграф 1 от Директива 1999/13/ЕО.
   Член 2
   Адресати на настоящото решение са държавите-членки.
   
      Съставено в Брюксел на 9 ноември 2010 година.
      
         
            За Комисията
         
         Janez POTOČNIK
         
            Член на Комисията
         
      
   
   
      (1)  ОВ L 85, 29.3.1999 г., стр. 1.
   
      (2)  ОВ L 377, 31.12.1991 г., стр. 48.
   
      (3)  ОВ L 172, 2.7.2002 г., стр. 57.
   
      (4)  ОВ L 213, 3.8.2006 г., стр. 4.
   
      (5)  ОВ L 195, 27.7.2007 г., стр. 47.
   
      ПРИЛОЖЕНИЕ
      
         Въпросник относно прилагането през периода 2011—2013 г. на Директива 1999/13/ЕО за ограничаване на емисиите на летливи органични съединения, дължащи се на употребата на органични разтворители в определени дейности и инсталации
      
      1.   Общо описание
      
      Моля, докладвайте за съответните промени в националното законодателство, настъпили по време на отчитания период, имащи отношение към Директива 1999/13/ЕО.
      2.   Обхванати инсталации
      
      
                  2.1.
               
               
                  За всяка от 20-те дейности по приложение IIА, част 1, посочете броя на инсталациите от обхвата на Директива 1999/13/ЕО, попадащи в изброените по-долу категории към 31 декември 2013 г.:
                  
                              —
                           
                           
                              общ брой на инсталациите,
                           
                        
                              —
                           
                           
                              общ брой на инсталациите, които попадат също и в обхвата на Директива 2008/1/ЕО на Европейския парламент и на Съвета (Директивата за комплексно предотвратяване и контрол на замърсяванията),
                           
                        
                              —
                           
                           
                              общ брой на инсталациите, които са регистрирани или са получили разрешение съгласно Директива 1999/13/ЕО,
                           
                        
                              —
                           
                           
                              общ брой на инсталациите, които са регистрирани или са получили разрешение въз основа на схема за намаляване на емисиите,
                           
                        
                              —
                           
                           
                              общ брой на инсталациите, които ползват дерогация съгласно член 5, параграф 3, буква а) от Директива 1999/13/ЕО. Моля, дайте списък на тези инсталации и за всяка от тях посочете основанието за предоставената дерогация,
                           
                        
                              —
                           
                           
                              общ брой на инсталациите, които ползват дерогация в съответствие с член 5, параграф 3, буква б) от Директива 1999/13/ЕО. Моля, дайте списък на тези инсталации и за всяка от тях посочете основанието за предоставената дерогация.
                           
                        
            
                  2.2.
               
               
                  За всяка от 20-те дейности по приложение IIА, част 1 и за дейностите по приложение IIА, част 2, моля да посочите какъв брой инсталации от обхвата на Директива 1999/13/ЕО попадат в изброените по-долу категории:
                  
                              —
                           
                           
                              общ брой на новите инсталации, които са регистрирани или са получили разрешение съгласно Директива 1999/13/ЕО по време на отчитания период,
                           
                        
                              —
                           
                           
                              общ брой на значително променените инсталации, които са регистрирани или са получили разрешение съгласно Директива 1999/13/ЕО по време на отчитания период,
                           
                        
            
                  2.3.
               
               
                  Моля, докладвайте по какъв начин е осигурен достъп на обществеността до списъка на разрешените и регистрирани инсталации и до резултатите от мониторинга на емисиите, в съответствие с изискванията съгласно член 12, параграфи 1 и 2 от Директива 1999/13/ЕО. В случай че информацията е общественодостъпна в Интернет, моля, посочете съответния URL адрес. В противен случай моля, посочете данните за контакт с представители на институция, от която може да бъде поискана информацията.
               
            3.   Степен на подмяна със заместители
      
      За всяка от 20-те дейности по приложение IIА, част 1 и за дейностите по приложение IIА, част 2 моля да посочите кои от следните вещества или смеси все още се използват към 31 декември 2013 г. и в какви (оценени) количества (изразени в тонове годишно): вещества или смеси, които поради тяхното съдържание на летливи органични разтворители и тяхната класификация като канцерогенни, мутагенни или токсични за възпроизводството — съгласно Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, имат предписано или трябва да са означени с някое от следните предупреждения за опасност: H340, H350, H350i, H360D или H360F, или някоя от следните рискови фрази: R45, R46, R49, R60 или R61.
      Моля да посочите, когато има налична такава информация, кои са тези вещества — като използвате тяхното наименование по IUPAC и техния CAS номер, и смеси — като използвате тяхното търговско наименование и посочите съдържащите се в тях вещества.
      Моля също да изброите веществата, които се използват като заместители за горепосочените вещества и смеси (незадължително).
      4.   Мониторинг
      
      За всяка от 20-те дейности по приложение IIА, част 1 и за дейностите по приложение IIА, част 2 моля да посочите за 2012 г. броя на инсталациите, върху които е упражнен продължителен мониторинг на спазването на изискванията, в съответствие с посоченото в член 8, параграф 2 от Директива 1999/13/ЕО.
      5.   Спазване на изискванията
      
      За всяка от 20-те дейности по приложение IIА, част 1 и за дейностите по приложение IIА, част 2 моля да посочите следните стойности за 2012 г.:
      
                  —
               
               
                  Броя на операторите, за които е било установено, че са нарушили изискванията на Директива 1999/13/ЕО:
                  
                              а)
                           
                           
                              като или въобще не са докладвали данните по член 8, параграф 1 от Директива 1999/13/ЕО, или съответно докладваните данни са били недостатъчни, за да могат компетентните органи да удостоверят спазване на изискванията;
                           
                        
                              б)
                           
                           
                              като не са спазили други изисквания на Директива 1999/13/ЕО, по-специално разпоредбите в член 3, параграф 2, член 4, параграф 2, член 5 и член 8, параграфи 2 и 3.
                           
                        
            
                  —
               
               
                  Броя на инсталациите, чиито разрешения са били временно прекратени или окончателно оттеглени от компетентните органи поради неспазване на изискванията, съгласно посоченото в член 10, буква б) от Директива 1999/13/ЕО.
               
            6.   Емисии
      
      Моля да посочите за всяка от 20-те дейности по приложение IIА, част 1 и за дейностите по приложение IIА, част 2, количеството на емисиите на летливи органични вещества през 2012 г., изразено в тонове. Моля да уточните дали съответните докладвани стойности се базират на измерени, изчислени и/или оценени данни.
      7.   Ако е възможно, моля, посочете:
      
      
                  —
               
               
                  общия брой на персонала (в националните, областните и общинските органи), участвал в прилагането и привеждането в изпълнение на разпоредбите от Директива 1999/13/ЕО (незадължително),
               
            
                  —
               
               
                  общите разходи (изразени в евро годишно), свързани с тези дейности на горепосочените видове органи (незадължително).
               
            8.   Всякакви други коментари